ДЕЯНИЯ, 3-5 ГЛАВИ

***Изцеление на просяка***

***Арестуването на Петър*** *и* ***Йоан***

2. ПРЕМАХВАНЕ НА БАРИЕРИТЕ

Деяния, 3-та глава

1. Молили ли сте някога Бог да извърши чудо?

2. Върши ли Бог чудеса въз основа на „благочестието" на молещия се? Върши ли Бог чудеса въз основа на вярата на човека?

3. Можете ли да обясните защо Бог излекува просяка?

4. Можете ли да си спомните някоя причина, поради която Бог да не извършва чудо въпреки голяма­та вяра на човека?

*Соломоновият трем* (Деяния 3:11). „Предверието край източната страна на двора за езичниците. Било заобиколено от колони, високи 27 стъпки и имало кедров покрив. Било широко 30 ярда и дълго повече от 5000 ярда, така че там имало достатъчно място за големи събрания (Деяния 5:12)" (Деяния, Променящи живота уроци, с. 49).

Деяния 4:1-31

5. Забележете изявлението на Петър в Деяния 2:21, където цитира Йоил, 2-ра глава. Според вас, как са реагирали юдейските водачи на това? Деяния 4:12.

6. Бихте ли могли да реагирате като Петър и Йоан (Деяния 4:20)?

7. Ако сега, точно в този момент ме накарат да свидетелствам за вярата си в Христос пред враждеб­но настроени хора:

а) ще помоля за среща с добър адвокат.

б) ще откажа да свидетелствам, защото биха могли да ме обвинят в престъпление.

в) така ще се разстроя, че ще ми бъде трудно да говоря.

г) ще помоля за телефон, за да мога да се обадя на пастора си.

д) ще се зарадвам на тази възможност.

8. Постепенно или моментално беше преобразяването на Петър?

*Камък* (Деяния 4:11). „Технически погледнато, апостолите се защитават, но всъщност бяха премина­ли към атака. Петър започна да проповядва благовестието на своите съдии, като цитира стихове, добре познати от Старозаветните писания. „Камъкът, Който отхвърлиха зидарите, Той стана Глава на ъгъла" (Псалм 118:22) е едно от най-ранните пророчества за Месия" (Ф. Ф. Брус, „Книгата Деяния, Нов между­народен коментар на Новия завет", с. 99).

Деяния 4:32-5:11

9. По отношение на посвещението вярващите имаха „едно сърце и един ум". Мислите ли, че това е било църковна политика или изискване на апостолите?

*Църква* (Деяния 5:11). Това е първото място в книгата Деяния, където се употребява думата „църк­ва" (гр. „ekklesiа"). Макар че гърците са използвали думата, когато става въпрос за събрание на гражда­ните в някой гръцки град (пак там, с. 116), Септуагинтата - гръцкият превод на Стария завет - използва тази дума (превеждана и като „конгрегация"), за да посочи Израилевия народ. Книгата Деяния използва тази дума за новата общност от хора, вярващи в Исус като Месия.

Деяния 5:12-42

10. Представете си, че сте Петър, който напуска Синедриона, радостен, че с него са се отнесли лошо. Как, според вас, Бог го е довел до това ниво на зрялост? (Помислете си за особени събития в живота на Петър, които бихте могли да сравните с ваши преживявания.)

Следващата история се намира в Деяния, 6-9 глави.