ДЕЯНИЯ, 25-28 ГЛАВИ

*Процесът от Фест и Агрипа*

*Пътуването до Рим*

*Напредъкът на благовестието*

**8.** ВЕРЕН НА ВИДЕНИЕТО

Деяния, 25 глава

1. Поставете се на мястото на Павел. Защо той се отнесе до Цезаря (11 и 12 стихове)? С коя от следните причини бихте се съгласили?

а) От толкова време е в затвора и си е помислил, че това ще бъде от полза за нещо.

б) Мислел е, че цезарят ще се отнесе справедливо към него, докато евреите не биха го направили.

в) Би направил всичко само и само да не се върне в Ерусалим.

г) Бог каза, че той трябва да свидетелства в Рим. Молбата до цезаря щеше да го заведе там.

д)........................

*Отнасям се до Кесаря!* (Деяния 25:11). „Феликс бе опитен управител на Юдея, когато случаят на Павел му беше предаден. Но фест беше новак и неопитността му лесно можеше да се експлоатира [от Синедриона] във вреда на Павел. Имаше начин, чрез който Павел можеше да избегне тази несигурна ситуация като римски гражданин, макар това да беше начин, съпроводен с голям личен риск от негова страна" (ф. ф. Брус, „Книга Деяния, Нов международен коментар на Новия завет", с. 447).

*Агрипа* (Деяния 25:13, 14). По-младият Агрипа имаше авторитет пред евреите и фест реши, че той най-добре ще му помогне да оформи рапорта, който трябваше да предаде в Рим във връзка с молбата на Павел към императора" (пак там, с. 482).

Деяния, 26-та глава

2. Спомняте ли си кога за първи път осъзнахте значението на възкресението? Каква промяна причи­ни във вас този факт? Постарайте се да си спомните нещо в това отношение, случило се наскоро. Споде­лете го с останалите от групата.

3. В тази глава за трети път се повтаря историята за духовното обръщане на Павел. Защо Лука, авторът на Деяния, го описва толкова подробно три пъти?

4. Павел казва: „Не бях непокорен на небесното видение" (стих 19). Дал ли ви е Бог видение, прозре­ние за плана Му във вашия живот?

5. Павел сам се защитаваше. Какви други ефекти използва в речта си? Какво въздействие оказва тя върху вас?

Деяния, 27-ма глава

6. Имало ли е в живота ви „бури", които почти са ви унищожавали? Имало ли е в резултат на тях нещо добро дори да сте взимали неправилно решение?

Деяния, 28-ма глава

7. Какво доказателство от живота си цитира Павел, показващо, че Божият план не може да пропад­не?

8. Какво беше отношението на Павел към евреите в Рим? Какво беше тяхното отношение към него в началото и как се промени след това? Как отношението на Павел илюстрира Божието отношение към нас?