ДЕЯНИЯ, 17-20 глави

*Солун, Берия, Атина и Коринт Ефес, Македония, Гърция и Троада*

6. ПО СВЕТА

Деяния, 17-та глава

1. Забележете как Павел използва съботните богослужения в синагогите където и да отидеше. Мис­лите ли, че Павел е гледал на дейността си като на антисемитизъм? Съзнателно ли проповядваше „нова" религия?

2. По какво си приличат обвиненията на християните (стих 7) с тези на Исус от времето на процеса Му?

3. Обърнете внимание на стих 21. Какво е полезно и какво - не в жаждата на атиняните за нови знания?

4. Мислите ли, че речта на Павел пред Аеропага в Атина е била същата, както речите, които е изнасял в синагогите? Защо?

*Аеропаг* (Деяния 17:19). „Буквално: „Хълмът на Арес". Арес е гръцкият бог, както латинския Марс - богът на войната. Ето защо „areios pagos" (стих 22) се превежда като „Хълмът на Марс" (Адвентен библейски коментар, т. 6, с. 349).

Деяния, 18 глава

5. Обърнете внимание на стихове 9 и 10. Как това уверение може да се приложи и за нас днес? Означава ли това, че никой никога няма да ни стори зло?

*Атиняни* (Деяния 17:22). „Въпреки че това е добро начало, следващите думи не са на изложен на опасност човек, а на пламенен защитник на особени, надеждни, важни вести. Павел използва езика на атинянските оратори. С това се придържа към навика си да се адаптира към слушателите си. Така Павел е можел да развива до голяма степен от своите способности!" (Адвентен библейски коментар, т. 6, с. 350).

6. Забележете ролята на аргумента и дискусията при разпространението на благовестието. Какво ни казва това за отношението между вяра и доказателства?

Деяния,19-та глава

7. Защо било необходимо някои ученици да се кръстят отново?

8. Намирате ли за интересен факта, че Павел не е построил нито една църковна сграда? Защо не го е правил?

9. На какво ни учи случилото се със седемте синове на Скева? По какъв начин страхът (стих 17) може да послужи за добро?

10. Направете паралел между стих 32 и нашето съвремие!

*Юдейските скитници заклинатели* (Деяния 19:13). „Сред практикуващите магии в древността юде­ите били високо почитани, защото се е вярвало, че на техните заповеди се подчиняват особено ефективни средства. До известна степен фактът, че името на Израилевия Бог не е трябвало да се произнася от нечисти устни, е бил познат на езичниците и погрешно тълкуван от тях съгласно магьосническите им принципи" (Ф. Брус, „Книгата Деяния, Нов международен коментар на Новия завет", с. 390).

Деяния, 20-та глава

11. Противоречив ли е фактът, че Павел бе предупреден от Божия Дух какво го очаква в Ерусалим (стих 23) и това, че е „заставен" от Духа (стих 22) да отиде точно там?

12. Винаги ли Бог има само един план за живота ни или планът Му има много варианти?

Следващата история ще открием записана в Деяния, 21-24 глави.