ДЕЯНИЯ, 21-24 ГЛАВИ

***Арестуването на Павел***

***Пред Синедриона***

***Смъртният заговор******и преместването в Кесария***

**7.** ИЗПИТ НА ВЯРАТА

Деяния, 21-ва глава

1. Изглежда, че това (10-14 стихове) са последните предупреждения Павел да не отива в Ерусалим. Как бихте се чувствали, ако бяхте един от най-близките приятели на Павел или бяхте негов роднина?

2. Могат ли приятелите и роднините да създадат трудности в Божието дело? Стих 13.

3. Можете ли да разберете административния проблем, с който се сблъскали Яков и старейшините във връзка с репутацията на Павел? Имал ли е апостолът нещо против да положи усилия за избягване на спора?

*Благовестителят филип* (Деяния 21:8). По това време Филип бил семеен, с четири дъщери, фак­тът, че и четирите му деца имали дара на пророчеството, правел чест на бащата. Няколко години по-късно Филип, дъщерите му и някои други християни от Палестина се преместили да живеят в провинци­ята Азия и там останали до края на живота си... Дъщерите - или може би някои от тях - живели до дълбока старост и били високо ценени за дадената от тях информация за хората и събитията от ранните години на юдейското християнство" (ф. ф. Брус, Книгата Деяния, Нов международен коментар на Новия завет", с. 424).

4. Обърнете внимание на стих 24. Старейшините искат хората да знаят, че Павел живее в покорство на Закона. Щеше ли да бъде вярно това? Беше ли всичко в ред, ако повярвалите езичници не биха живели в покорство на Закона?

*Арамейски* (Деяния 21:40, 22:2). Гръцката дума може да означава *еврейски* (така е и в българския превод, бел. прев.), но тогава армейският език бил общонароден. Двата езика били свързани така, че хората разбирали еврейския с малки усилия. Тъй като много евреи извън Палестина не могли да говорят арамейски или гръцки, Павел се отъждествява с публиката от патриотично-настроени, консервативни палестински евреи, като използва техния наследствен език" (Деяния, Променящи живота уроци, с. 182).

Деяния, 22-ра глава

5. Как историята за духовното обръщане на Павел повлия на множеството? По религиозни причини ли искаха да го бият?

6. Какво е вашето мнение за историята за духовното обръщане на Павел?

Деяния, 23-та глава

7. Прав ли беше Павел, или не, когато нарече първосвещеника „варосана стена"? Имаше ли право да каже това?

8. Защо изведнъж фарисеите станаха съюзници на Павел?

9. Защо Павел трябваше да чуе това, което Господ му каза (стих 11)?

Деяния, 24-та глава

10. Какво ни показва, че Павел не е считал християнството за нова религия?

11. Едно е да ви критикуват за нещо, което правите или в което вярвате. Съвсем друго е да ви съдят за погрешно разбиране на подбудите ви или просто от предразсъдък. Бихте ли действали като Павел в същата област от живота?

Следващата история се намира в Деяния, 25-28 глави.